google/wiki40b huggingface dataset:
पार्श्व न्यूमोनिया

पार्श्व न्युमोनिया या प्लूरोन्युमोनिया (Pleuro-pneumonia) ढोरों (cattle) में अधिक होने वाला उग्र स्पर्शज जीवाणु रोग है, जो मुख्यतः फुफ्फुस (lungs) तथा वक्ष की अस्तर कला (lining membrane) को आक्रांत करता है। यह भैंस, जेबू और याक को भी होता है। इसे सामान्यतः फुफ्फुस ताऊन (Lung Plague) भी कहते हैं। इसके फलस्वरूप एक विशेष प्रकार का खंड एवं खंडशोथ (lobar and lobular pneumonia) की स्थिति उत्पन्न हो जाती है। गोजातीय पशु (bovine animals) के अतिरिक्त यह रोग अन्य पशुओं में प्रसारित नहीं होता।
यह रोग अनेक देशों में, जैसे भारत, चीन, अफ्रीका, ऑस्ट्रेलिया तथा यूरोप के बहुत से देशों में भी होता है। मनुष्यों को जब होता है तब शरीर-विकृति-विज्ञान (pathology) के अंतर्गत होनेवाले मुख्य परिवर्तनों में फुफ्फुस की आकृति संगमरमर के समान हो जाती है तथा फुफ्फुसावरण (pleura) में फाइब्रिनस विक्षेप (fibrinous deposit) हो जाता है। कभी-कभी वक्षगुहा (cavity of thorax) में अत्यधिक मात्रा में तरल पदार्थों का भी संचय हो जाता है।

लक्षण

प्लूरोन्युमोनिया के प्रमुख लक्षणों में रोगी को ज्वर आता है, भूख न लगना, विशेष प्रकार की खाँसी का रुक रुककर आना, श्वास कष्ट (dyspnoea), नाड़ी एवं श्वासगति में तीव्रता, इत्यादि लक्षण दृष्टिगोचर होते हैं। ये सभी लक्षण दो या तीन सप्ताह से लेकर कई मास तक विद्यमान रहते हैं। ऐसी स्थिति में इन रोगियों की परीक्षा करने पर रोगी अत्यधिक कृष एवं कमजोर दिखाई देता है। होंठ और हाथ पैरों में नीलिमा (cynosis) दिखाई देती है। परिश्रवण (auscultation) परीक्षा से फुफ्फुस के सभी स्थानों में सीटी के समान ध्वनि राल्स (rales) सुनाई देती है तथा कुछ स्थानों पर श्वसनी श्वसन (bronchial breathing) मिलती है। रोगी को कष्ट के साथ पतला, गुलाबी तथा लाल रंग का बलगम निकलता है। यह अधिक चिपचिपा नहीं होता तथा सूक्ष्मदर्शक से परीक्षा करने पर इसमें प्लेग के कीड़े (Past. pestis) मिलते हैं।
जब रोगी को अत्यधिक कंपन के साथ तीव्र ज्वर होता है तब उसकी मृत्यु की अधिक संभावना हो जाती है।

उपचार

इसकी उपयुक्त चिकित्सा प्लेग की चिकित्सा के समान होती है।
उपभोग आधारित पूंजी परिसंपत्ति कीमत निर्धारण मॉडल

उपभोग आधारित पूँजी परिसंपत्ति कीमत निर्धारण मॉडल (consumption-based capital asset pricing model सीसीएपीएम) पूँजीगत परिसम्पत्ति कीमत निर्धारण के लिए उपयुक्त अर्थशास्त्र और वित्त के सम्बंध में काम में लिया जाने वाला व्यंजक है।
r= rf + B(rm - rf)
r = जमानत पर प्रत्याशित वापसी या निवेश सूची, rf = जोख़िम रहित दर, B = खपत बीटा (व्यक्तिगत कम्पनी अथवा निवेश सूची का भारित औसत) और rm = बाजार से भुगतान
दिष्टधारा मोटर

दिष्टधारा मोटर (DC motor) विद्युत मशीन है जो विद्युत ऊर्जा को यांत्रिक ऊर्जा में बदलती है।
विद्युत-मापी

विद्युत-मापी (Electricity meters) या 'ऊर्जामापी' सामान्यत: उन सभी उपकरणों को कहा जाता है विद्युत ऊर्जा का माप करने के लिए प्रयुक्त होते हैं। विद्युत-मापी प्रायः किलोवाट-घण्टा (kWh) में अंशांकित (कैलिब्रेटेड) होते हैं।
कुछ विद्युत् मापी विशेष कार्यों के लिए व्यवस्थित होते हैं, जैसे महत्तम माँग संसूचक (Maximum Demand indicator), जिसमें मीटर के साथ ऐसा काल अंशक होता है जो निश्चित अवधि में अधिकतम ऊर्जा का निर्देश करे। कुछ विद्युत-मापी ऐसे भी होते हैं जो महत्तम लोड (पीकलोड) के समय में स्वयं लोड को काट दें।

एलेक्ट्रॉनिक ऊर्जामापी

सूक्ष्म एलेक्ट्रॉनिकी एवं माइक्रोकंट्रोलर आदि के विकास ने एलेक्ट्रानिक ऊर्जामीटरों का विकास सम्भव बना दिया है। इनका डिस्प्ले LCD या LED पर आधारित होता है। कुछ मीटर पाठ्यांक को दूरस्थ स्थानों पर संचारित भी करने की क्षमता रखते हैं। इसके अलावा एलेक्ट्रानिक ऊर्जामापी सप्लाई तथा लोड के कुछ अन्य प्राचलों (पैरामीटर्स) को भी रेकार्ड कर सकते हैं, जैसे- अधिकतम मांग, वोल्टेज, शक्ति गुणांक, रिएक्टिव शक्ति आदि।
जीनियस (2018 हिन्दी फ़िल्म)

कहानी

वासुदेव शास्त्री (उत्कर्ष शर्मा) आईआईटी में आने वाले एक टॉपर अभी तक आकर्षक व्यक्ति हैं, जहां दूसरी रैंकर, नंदिनी (इशिता चौहान), उसकी जीवन को नरक बनाने का फैसला करती है। लेकिन वासु होशियार है और उसके प्यार में है। कैंपस के आसपास के अनुकूल 'जीनियस' होने के अलावा, उन्हें रॉ (रिसर्च एंड एनालिसिस विंग) के साथ काम करने का एक अंशकालिक काम भी मिला है, जहां उनकी हैकिंग प्रतिभाएं व्याप्त हैं। जब उनके माता-पिता सांप्रदायिक दंगों में मारे गए तो वासु अनाथ हो गया था। वह एक पुजारी द्वारा पाया गया था जिसने उसे मथुरा में एक मंदिर परिसर में उठाया था। जीवन-सकारात्मक वासु वह है जिसे हम फ्लैशबैक में देखते हैं। वर्तमान में, वासु सभी काले कपड़े पहनते हैं, एक चलने वाली छड़ी का उपयोग करते हैं और तीव्र टिनिटस से पीड़ित होते हैं। यह परेशान, क्षतिग्रस्त वासु वह है जो एक उच्च-स्तरीय मिशन के दौरान कई बुलेट घावों से बच गया। विशेष एजेंट वासु ने टीओडब्ल्यूएसआई नामक रॉ के एक डिवीजन का प्रमुख है, जो सार्वजनिक दुश्मन नंबर एक पर नज़र रख रहा था, बस एमआरएस (नवाजुद्दीन सिद्दीकी) के रूप में जाना जाता है। एमआरएस में जयशंकर प्रसाद (मिथुन चक्रवर्ती) का अपमान करने की महत्वाकांक्षा थी और इस तरह वह चाहता था कि वासु उसे सार्वजनिक रूप से थप्पड़ मारे। हालाँकि अंत में, एमआरएस उनके वृंदावन मंदिर विस्फोट में विफल रहता है और अंत में वासु एमआरएस को नदी में डुबो कर मार देता है।

रिसेप्शन

फिल्म को आम तौर पर खराब समीक्षा मिली। विशेष रूप से भ्रामक कथा और अभिनय के मानक की समीक्षा महत्वपूर्ण थी। बॉलीवुड हंगामा ने इसे 1/5 स्टार देते हुए कहा कि पूरी तरह से, जीनियस एक बेहद गरीब औ संवेदनहीन किराया है।" द टाइम्स ऑफ इंडिया के रौनक कोटेचा ने फिल्म को 2/5 स्टार देने के लिए समान रूप से आलोचना की थी। द इंडियन एक्सप्रेस ने इसे निरर्थक महसूस करते हुए एक "शून्य" रेटिंग दी।

साउंडट्रैक

फिल्म का संगीत हिमेश रेशमिया ने बनाया है, और मोंटी शर्मा ने बैकग्राउंड स्कोर कंपोज़ किया है, जबकि बोल मनोज मुंतशिर, कुमार और शब्बीर अहमद द्वारा लिखे गए हैं। अरिजीत सिंह द्वारा गाया गया फिल्म का पहला गाना "तेरा फितूर" 12 जुलाई 2018 को रिलीज़ किया गया था। यह एल्बम 9 अगस्त 2018 को टिप्स म्यूजिक द्वारा जारी किया गया था।
ब्राहुई भाषा

क्षेत्रीय व सामुदायिक विस्तार

ब्राहुई पाकिस्तान के दक्षिण-पश्चिम में तथा पाकिस्तान से लगे हुए अफ़ग़ानिस्तान व इरान के क्षेत्रों में बोली जाती है। हालाँकि इनके नृवंश (सांस्कृतिक-समूह) के कई सदस्य अब ब्राहुई नहीं बोलते हैं। ऍथ्नोलॉग के २००५ संस्करण के अनुसार इस भाषा के करीबन २२ लाख मातृभाषी हैं, जिनमें से ९०% पाकिस्तान में रहते हैं (मुख्यतया बलोचिस्तान क्षेत्र में)।

बलोचिस्तान के ब्राहुई-भाषी ज़िले

ब्राहुई बोलने वाले पाकिस्तान के बलोचिस्तान प्रान्त के आवारान, पंजगूर, चाग़ई, ख़ारान, ख़ुज़दार, क़लात, क्वेटा, मसतूंग, नूश्की और बोलान ज़िलों में रहते हैं।

समुदाय

बलोचिस्तान के यह क़बीले ब्राहुई बोलते हैं: आहमदज़ई, राईसानी, बिज़न्जो, ज़ीरी, करद, मैंगल, रख़सानी, शाहवानी, धवार, कबरानी, नौशेरवानी, बंगलज़ई, लहड़ी, लांगो, नीचारी, मुहम्मदशाही, मुहम्मद हसणी, सैयद, समालानी, जतक, मीरवाड़ी, कलंदरानी, गरगनाड़ी, परकानी, सरपरा, रोदीनी और रिकी।

अनूठापन

कहा जाता है कि हर नये सीखने वाले के लिए यह भाषा मुश्किल साबित होती है। ब्रिटिश काल में अंग्रेज़ों ने भारतीय उपमहाद्वीप की लगभग सारी भाषाओं का कमोबेश ज्ञान प्राप्त किया परन्तु ब्राहुई के बारे में जब किसी अंग्रेज़ से पूछा गया तो उसने टीन के डिब्बे में कंकरियाँ डालकर हिलाना शुरू कर दिया और उससे जो आवाज़ निकली तो कहा कि ब्राहुई ज़बान की मिसाल ऐसी है।

लेखनप्रणाली

ब्राहुई अकेली ऐसी द्राविड़ भाषा है जो ब्राह्मी-आधारित लिपि में नहीं लिखी जाती है, बल्कि अरबी-फ़ारसी लिपि में लिखी जाती है। हाल में एक रोमन-आधारित लेखन प्रणाली, ब्रोलिक्वा नाम से (ब्राह्मी रोमन लिक्वार का संक्षेपण) भी विकसित की गयी है, जिसका विकास ब्राह्मी भाषा बोर्ड, बलोचिस्तान विश्वविद्यालय (क्वेटा) ने किया है।

प्रकाशन

हाल ही में हफ़्तई तलार ब्राहुई में प्रकाशित होने वाला पहला दैनिक समाचारपत्र बन गया है। यह नई रोमन लेखनप्रणाली प्रयोग करता है। यह ब्राहुई भाषा को मानकीकृत करने तथा उसे विकसित करके आधुनिक राजनीतिक, सामाजिक तथा वैज्ञानिक विमर्शों की ज़रूरतों के योग्य बनाने की दिशा में एक प्रयास है।
हनुमान प्रसाद

हनुमान प्रसाद एक भारतीय राजनीतिज्ञ तथा राजस्थान विधानसभा में झुन्झुनू जिले के सूरजगढ़ विधानसभा क्षेत्र (राजस्थान) से पूर्व विधायक है।

कैरियर

हनुमान प्रसाद भारतीय प्रशासनिक सेवा (आई.ए.एस) के सेवानिवृत अधिकारी तथा राजस्थान लोक सेवा आयोग के अध्यक्ष भी रहे। वे झुन्झुनू जिला परिषद के जिला प्रमुख एवं राज्य अनुसूचित जाति आयोग के चैयरमेन रह चुके है।
शिवाला गाँव, खैर (अलीगढ़)

यातायात

यहाँ पर यातायात की बहुत अच्छी सुबिधा है , हर 10 मिनट पर बस चलती रहतीं है

आदर्श स्थल

यहाँ एक प्राचीन राधाकिशन मंदिर है
शिवाला में एक सिध्द बाबा का भी आलीशान मन्दिर है/जिसकी मान्यता सारे क्षेत्र में है/
सिंथेटिक एपर्चर रडार (एसएआर)

चीन ने सिंथेटिक एपर्चर रडार (एसएआर) इमेजिंग उपग्रह लांच किया है।

परिचय

चीन ने 10 अगस्त 2016 को एक नया और उच्च क्षमता वाला सिंथेटिक एपर्चर रडार (एसएआर) इमेजिंग उपग्रह लांच किया है। यह उपग्रह धरती की सटीक और स्पष्ट तस्वीरें भेजेगा। यह उपग्रह विशेष क्षेत्रों के विस्तृत परिदृश्य की तस्वीरें लेने में सक्षम है।

विशेषताएं

यह उपग्रह उत्तरी शांझी प्रांत में स्थित तेयुआन सैटेलाइट लांच केंद्र से छोड़ा गया। केंद्र के मुताबिक स्थानीय समायानुसर छह बजकर 55 मिनट पर गाओफेन-3 सैटेलाइट को लांग मार्च फोर सी रॉकेट पर सवार करके छोड़ा गया। लांग मार्च संवाहक रॉकेट का यह 233वां यान अभियान है।
चीन का पहला एसएआर इमेजिंग उपग्रह जहां केवल एक मीटर दूरी की स्पष्ट तस्वीरें ले पाता है वहीं यह उपग्रह विश्वभर के सभी मौसमों पर 24 घंटे निगरानी रखेगा और इसका इस्तेमाल आपदा चेतावनी जारी करने, मौसम का हाल जानने, जल संसाधनों का आकलन करने और समुद्री क्षेत्र में अधिकारों की जानकारी के लिए भी किया जा सकेगा। इस उपग्रह का जीवनकाल 8 साल होगा।
बहरोड़

विवरण

यह अहीरवाल क्षेत्र और राठ क्षेत्र के नाम से जाना जाता है। बहरोड़ राष्ट्रीय राजधानी क्षेत्र का एक हिस्सा है। बहरोड़ की औसत ऊंचाई 312 मीटर (1,024 फीट) है। बहरोड़ राज्य की राजधानी से 130 किमी की दूरी पर और राष्ट्रीय राजधानी से 120 किमी की दूरी पर  है, और NH-8 से दोनों से जुड़ा हुआ है, जो NHAI की "स्वर्णिम चतुर्भुज" परियोजना का हिस्सा है। दोनों महानगरों के बीच बेहतर संपर्क के लिए जयपुर से दिल्ली तक 6 लेन एक्सप्रेसवे है। बहरोड़  की जिला राजधानी अलवर से भी सीधा जुड़ा हुआ है है, जो 60 किलोमीटर दूरी पर है। 2011 की जनगणना के अनुसार बहरोड़ तहसील की कुल आबादी 359,248 और बहरोड़ शहर की कुल आबादी 29,531 है।
90 के दशक की शुरुआत से बहरोड़ का औद्योगिकरण किया गया; औद्योगिक क्षेत्र को RIICO (राजस्थान राज्य औद्योगिक विकास और निवेश निगम लिमिटेड) औद्योगिक क्षेत्र के रूप में जाना जाता है। नीमराणा, बहरोड़ से दिल्ली की ओर 10 किमी की दूरी पर एक और औद्योगिक क्षेत्र है जो RIICO के अंतर्गत आता है।
बहरोड़ शहर को 25 वार्डों में विभाजित किया गया है | बहरोड़ नगर पालिका की जनसंख्या 29,531 है, जिसमें 15,570 पुरुष हैं, जबकि 13,961 महिलाएं हैं, जो कि जनगणना 2011 द्वारा जारी की गई रिपोर्ट के अनुसार हैं। 0-6 वर्ष की आयु के बच्चों की जनसंख्या 3770 है जो "बहरोड़"  की कुल जनसंख्या का 12.77% है। बहरोड़ नगर पालिका में महिला लिंग अनुपात 897 है। इसके अलावा, राजस्थान के औसत बाल लिंग अनुपात की तुलना में बहरोड़ में बाल लिंग अनुपात 842 के आसपास है। शहर की साक्षरता दर 84.07% राज्य की साक्षरता दर 66.11% से अधिक है। बहरोड़ में, पुरुष साक्षरता लगभग 92.15% है जबकि महिला साक्षरता दर 75.13% है।
बहरोड़ नगर पालिका पानी और सीवरेज जैसी बुनियादी सुविधाओं की आपूर्ति करता है। यह नगर पालिका सीमा के भीतर सड़कों का निर्माण करने और इसके अधिकार क्षेत्र में आने वाली संपत्तियों पर कर लगाने के लिए भी अधिकृत है।
अहीरवाटी (अहीरों और राजपूताना की भाषा ) जिसे 'हीरवाटी' भी कहा जाता है "अहीरवाल क्षेत्र" में बोली जाती है।
रेवाड़ी, महेंद्रगढ़, नारनौल, गुड़गांव, कोटकासिम, कोटपुतली, बानसूर, बहरोड़ और मुंडावर को अहीरवाटी भाषी क्षेत्र का केंद्र माना जाता है।
फ़ारालोन प्लेट

फ़ारालोन प्लेट एक प्राचीन भौगोलिक प्लेट था जो उत्तर अमेरिकी प्लेट की पश्चिमी सीमा से टकराकर उसके नीचे धंसने लगा। इसका मध्य भाग तो पूरा उत्तर अमेरिकी प्लेट के नीचे दब चुका है और अब इसके सिर्फ़ तीन अंश बचे हैं - हुआन दे फ़ूका प्लेट, कोकोस प्लेट और नाज़का प्लेट। नीचे दबी हुए प्लेट का एक बड़ा टुकड़ा पूर्वी उत्तर अमेरिका के नीचे बहुत गहराई पर स्थित है।
अवक्षेपण

अवक्षेपण (Precipitation) का अर्थ है - किसी ठोस पदार्थ का बनना। किसी द्रव विलयन में रासायनिक अभिक्रिया होने पर यदि कोई ठोस उत्पाद बनता है तो उसे ही 'अवक्षेप' (precipitate) कहते हैंम।
आईसीसी विश्व क्रिकेट लीग डिवीजन दो 2018

फिक्स्चर

टूर्नामेंट के लिए निम्नलिखित तिथियों और जगहों की पुष्टि की गई:
राज्य की उत्पत्ति

राज्य निर्माण (state formation) से आशय एक केन्द्रीकृत सरकारी संरचना के विकास की प्रक्रिया है जहां इसके पहले कोई केन्द्रीकृत सरकारी संरचना मौजूद नहीं थी। कुछ वर्षों से सामाजिक विज्ञानों के कई विषयों में  राज्य निर्माण का अध्ययन होने लगा है। 'राज्य निर्माण' के अन्तर्गत या तो प्राचीन राज्यों का अध्ययन किया जाता है जो 'राज्यहीन समाजों' में विकसित हुए या आधुनिक राज्यों का अध्ययन किया जाता है जो यूरो में १७वीं शताब्दी में विकसित हुए।
बासुदेब दाशगुप्ता

बासुदेब दाशगुप्ता (३१ दिसम्बर १९३८---३१ अगस्त २००५) (বাসুদেব দাশগুপ্ত) बांग्ला साहित्य के भूखी पीढ़ी (हंगरी जनरेशन) के एक प्रमुख कहानीकार एवम उपन्यासकार हैं। सन १९६५ में प्रकाशित उनकी कहानी 'रन्धनशाला' को बांग्ला साहित्य की कालजयी रचना माना जाता है। वह पूर्वी बंगाल के मदारिपुर में पैदा हुये एवम पर्टिशन के समय भारत चले आये। अशोक्नगर रिफिउजि कलोनि में घर मिलने प्र वहिं बस गये, बि एड पढें और आजिवन वहिं कल्याण्गढ विद्यामन्दिर में पढाये। बीच में मार्क्सबाद के प्रति आकृष्ट हुये परन्तु क्रमश राजनीति से निर्मोह हो गये। अत्यधिक मादक सेवन एवम पीने के लत के कारण उनका स्वास्थ्य ढल गया और बिमार रहने लगे।
स्की

स्की (ski) लकड़ी,धातु या प्लास्टिक के पतले और लम्बे तख़्तों को कहते हैं जिन्हें जूतों के नीचे जोड़कर स्कीबाज़ी (स्कीइंग) का खिलाड़ी बर्फ़ पर फिसलाकर यात्रा करता है। आमतौर पर दोनों पावों के लिए दो अलग स्की होती हैं। स्कीओं को जूतों से जोड़ने वाले बंधन अलग प्रकार के होते हैं, लेकिन अधिकतर विशेष प्रकार के जूतों के नीचे बनी कुंडियों में खटकाकर कसकर बंध जाते हैं। लगभग सभी स्कीओं में पाँव की उँगलियों वाली तरफ़ से तो जूते स्की के साथ जोड़े जाते हैं लेकिन कुछ प्रकार की स्की-खेलों में पाँव एड़ी की तरफ़ से स्की से नहीं जुड़े होते (जबकि अन्य स्कीबाज़ी में उस ओर से भी जुड़े होते हैं)।
हरिद्वार जंक्शन रेलवे स्टेशन

हरिद्वार जंक्शन रेलवे स्टेशन हरिद्वार शहर का रेलवे स्टेशन है।
आश्विन शुक्ल द्वादशी

आश्विन शुक्ल द्वादशी भारतीय पंचांग  के अनुसार सातवें माह की बारहवी तिथि है, वर्षान्त में अभी १६८ तिथियाँ अवशिष्ट हैं।
अफ़्ग़ानिस्तान क्रिकेट टीम के ज़िम्बाब्वे दौरे

वनडे सीरीज

साल 2014 से अब तक 24 मैचों की 6 (उसमें विश्व कप, ट्रॉफी, इतर) सीरीज हुई हैं। उसमें ज़िम्बाब्वे ने कोई सीरीज जीती नहीं हैं।

टी20ई सीरीज

साल 2015 से अब तक 7 मैचों की 7 (उसमें विश्व कप) सीरीज हुई हैं। उसमें ज़िम्बाब्वे ने कोई सीरीज जीती नहीं हैं।
बहुजन हिताय

यह अरुन्धती राय की रचना का प्रियदर्शन द्वारा किया गया अनुवाद है।
नन्दन नीलेकणि

जीवनी

इन्फोसिस टेक्नोलॉजीज के सह संस्थापक नीलेकणी ने वर्ष 1981 में कंपनी को इसकी शुरुआत के साथ एक निदेशक के रूप में अपनी सेवाएं दी। उन्होंने मार्च 2002 से जून 2007 तक कंपनी के मुख्य कार्यकारी और प्रबंध निदेशक के तौर पर काम किया और फिर उन्हें कंपनी बोर्ड का सह अध्यक्ष नियुक्त किया गया।
सोडियम ब्रोमेट

सोडियम ब्रोमेट एक अकार्बनिक यौगिक है।
कार्बनिक यैगिकों का शोधन

समूह

कार्बनिक यैगिकों का शोधन

कार्बनिक यौगिक चाहे प्राकृतिक स्रोत से प्राप्त हों, या प्रयोगशाला में संश्लेषित किए जाएं, उनमें कुछ न कुछ अपद्रव्य अवश्य रह जाते हैं। फलतः शुद्ध कार्बनिक यौगिक प्राप्त करने हुते इन अपद्रव्यों को इन द्रव्यों में से पृथक करना आवश्यक हो जता है। अपद्रव्यों को दूर करने की प्रक्रिया को शोधन कहते हैं।
राजभवन (मेघालय)

राजभवन शिलॉंग भारत के मेघालय राज्य के राज्यपाल का आधिकारिक आवास है। यह राज्य की राजधानी शिलॉंग में स्थित है। रंजीत शेखर मूशाहारी राज्य की वर्तमान राज्यपाल हैं जो १ जुलाई २००८ को राज्यपाल नियुक्त हुए थे।
फेलिस बीटो

फेलिस बीटो (1832-29 जनवरी 1909), जिसे फेलिक्स बीटो के नाम से भी जाना जाता है, एक इतालवी -ब्रिटिश छायाकार (फोटोग्राफर) था। वह उन शुरुआती फोटोग्राफरों मे से एक था जिन्होने पूर्व एशिया में तस्वीरें खींची थीं साथ ही वो युद्ध की तस्वीरें खींचने वाले पहले फोटोग्राफरों मे से एक था। बीटो को उसकी विशिष्ट शैली के काम के लिए याद किया जाता है। उसकी तस्वीरों में एशिया और भूमध्य सागरीय क्षेत्र के विचार, संस्कृति और वास्तुकला बड़ी कुशलता से परिलक्षित होती है। उसकी विभिन्न देशों की यात्रा और आवास ने उसे इन देशों को निकट से देखने और समझने का अवसर प्रदान किया था और इस अनुभव की सहायता से उसने अपनी तस्वीरों के माध्यम से यूरोप और अमेरिका के अधिकतर लोगों को इन देशों की संस्कृति, व्यक्तियों और घटनाओं को जानने और समझने का अवसर दिया जिससे वो पहले पूरी तरह से अंजान थे।
आज भी बीटो द्वारा खींची गयी तस्वीरें 1857 का भारतीय विद्रोह और दूसरे अफ़ीम युद्ध जैसी घटनाओं की एक सच्ची छवि हमारे सम्मुख प्रस्तुत करतीं है। बीटो की तस्वीरें फोटोपत्रकारिता की शुरुआत को भी दर्शाती हैं। बीटो के काम ने बहुत से अन्य समकालीन और उसके बाद आने वाले फोटोग्राफरों को प्रभावित किया।
अपने जापान प्रवास के दौरान उसने कई स्थानीय छायाकारों के साथ ना सिर्फ काम किया बल्कि उनको प्रशिक्षण भी दिया। उसकी विधा की फोटोग्राफी का स्थानीय छायाकारों पर एक गहरा और चिरस्थायी प्रभाव पड़ा।
फरिदपुर सदर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

फरिदपुर सदर उपजिला बांग्लादेश के मध्य में स्थित, ढाका विभाग के फरिदपुर जिले में स्थित है।
कमतौल

जाले प्रखंड में कमतौल रेलवे स्टेशन है यहा से ३ किलोमीटर दक्षिण अहिल्यास्थान स्थित है। अयोध्या जाने के क्रम में भगवान श्रीराम ने पत्थर बनी शापग्रस्त अहिल्या का उद्धार इस स्थान पर किया था। यहाँ प्रतिवर्ष रामनवमी (चैत्र) एवं विवाह पंचमी (अगहन) को मेला लगता है। कमतौल से ८ किलोमीटर दूर ब्रह्मपुर में गौतम ऋषि का स्थान माना जाता है। यहाँ गौतम सरोवर एवं पास ही मंदिर बना है। ब्रह्मपुर के खादी ग्रामोद्योग केंद्र एवं खादी भंडार से वस्त्र खरीदे जा सकते हैं। चहूटा
डैन मैरीनो

डैनियल कौन्स्टैनटीन मैरीनो, कनिष्ठ (जन्म १५ सितंबर, १९६१) हॉल ऑफ़ फ़ेम के क्वार्टरबैक हैं जिन्होंने राष्ट्रीय फुटबॉल लीग में मियामी डोल्फ़िन्स के लिए खेला। बहुत से लोग उन्हें महानतन क्वार्टरबैकों में मानते हैं।
मैरीनों ने पिट्सबर्ग विश्वविद्यालय के लिए क्वार्टरबैक के रूप में खेलकर अपना जीवन-वृत आरंभ किया। उन्होंने उसी विश्वविद्यालय में ७४ टचडाउन पास फ़ेंक कर अपने जीवन-वृत की समाप्ती की। २००२ में वे महाविद्यालय के फुटबॉल हॉल ऑफ़ फ़ेम के लिए चुने गए। मियामी डॉल्फ़िन्स के लिए क्वार्टरबैक के रूप में उनका जीवन-वृत बहुत सफ़ल रहा है, जिसमें उन्होंने कई कीर्तिमान तोड़े लेकिन रा॰फु॰ली में उन्होंने कभी भी अपनी टीम का नेतृत्व नहीं किया।
 यह जीवनचरित लेख अपनी प्रारम्भिक अवस्था में है, यानि कि एक आधार है। आप इसे बढ़ाकर विकिपीडिया की सहायता कर सकते है।
दुर्जोय दत्ता

निजी जीवन

दुर्जोय दत्ता का जन्म दिल्ली में हुआ। वे वहीं पर पले-बडें हुए। उन्होंने अपनी स्कूली शिक्षा बाल भारती पब्लिक स्कूल, पित्मपुरा में किया। फिर उन्होंने दिल्ली कॉलेज ऑफ़ इंजीनियरिंग में स्नातक प्राप्त किया। उन्होंने अपना पोस्ट ग्रेजुऐशन मैनेजमेंट डेवल्पमेंट इंस्टीट्यूट, गुड़गांव और फ्रैंकफर्ट स्कूल ऑफ़ फाईनेंन्स और मैनेजमेंट से प्राप्त किया और उनका मुख्य विषय विपणन और फाईनेंन्स था। जब वे अपने कॉलेज के आखरी साल में थे तब उन्होंने लिखना शुरु किया था।

व्यवसाय

दुर्जोय दत्ता कि पहली उपन्यास "ऑफ़ कॉर्स आई लव यु!" २००८ में लिखी थी, जब वे केवल २१ वर्ष के थे। यह उपन्यास उनकी दिल्ली कॉलेज ऑफ़ इंजीनियरिंग के अनुभवों पर आधारित था। उनकी दुसरी किताब "नाओ दैट योर रीच!" जो अगस्त २००९ में आई थी, पहली रचना का दुसरा भाग है। यह किताब उनके सह-लेखक मानवी आहूजा, के एक निवेश बैंक के अनुभवों पर आधारित था। उनकी तिसरी किताब "शी ब्रोक उप, आई डिंट!"२०१० में छपी, जो सब को बहुत पसंद आई। २०१० में उनकी चौथी रचना "ऑह येस, आई एम सींग्ल!" लिखी गई थी जब वे चार महीने यूरोप में थे। यह किताब दुर्जोय के मदद से, नीति रस्तोगी ने लिखी, जो दुर्जोय के जीवन के घटनाओ पर आधारित थी। २०११ में, मैनेजमेंट डेवलपमेंट इंस्टीट्यूट, गुड़गांव से पास करने के बाद उन्होंने सचिन गर्ग के साथ ग्रैपवाइन इंडिया पब्लिशर्स की स्थापना की, क्योंकि वे नये लेखकों को मोका देना चाहते थे। उनकी पांचवी किताब "यु वेर माई क्रष" सितम्बर २०११ में ग्रैपवाइन इंडिया पब्लिशर्स से प्रकाशित हुआ। यह हिन्दुस्तान टाइम्स बेस्टसेलर पर नंबर ३ पर था और तीन लगातार हफ्तों के लिए वहाँ रहा। "इफ इट्स नोट फोर ऐवर" उनकी छट्ठी रचना थी, जो फरवरी २०१२ में छपी थी। यह रचना सितम्बर २०११दिल्ली हाई कोर्ट में विस्फोटों से प्रेरित था। यह रचना कुछ दोस्तों के सड़क यात्रा के बारे में है जो वे विस्फोट स्थल पर एक जला डायरी प्राप्त करने के बाद करते है। यह हिन्दुस्तान टाइम्स पर नंबर ६ पर था। उसी साल "टिल द लास्ट ब्रेथ" लिखी गई थी, जो दो युवाओं के बारे में है जो कुछ ही महीनो के मेहमान थे। यह हिन्दुस्तान टाइम्स बेस्टसेलर पर नंबर ३ पर था। फरवरी २०१३ में "स्मंवन लाईक यु" किताब, वे नीकिता सिंह के साथ लिखा था, पेंगुइन इंडिया द्वारा जारी किया। यह हिन्दुस्तान टाइम्स बेस्टसेलर पर नंबर ५ पर था। दुर्जोय दत्ता के नौवीं पुस्तक "होल्ड माई हेन्ड" ५ अगस्त २०१३ में जारी किया गया था। यह कहानी एक विद्वान आईटी ग्रेजुएट, दीप और आहाना नामक एक दृष्टिहीन लड़की के प्यार के बार में आधारित था। दुर्जोय दत्ता के किताबों के सह-लेखक थे- मानवी आहूजा, नीति रस्तोगी, ऑरवाना घई और नीकिता सिंह।
तमिलनाड राज्य एड्स नियंत्रण सोसाइटी

तमिलनाड में एड्स की स्थिति

1986 में पूरे भारत में पहला एचआइवी पॉजिटिव मामला तमिलनाड में पाया गया था। इसी के साथ ही सरकार ने जनरल अस्पताल (चेन्नई) और क्रिश्चियन मेडिकल कॉलेज अस्पताल (वेल्लोर) के माध्यम से जानकारी एकत्रित करना शुरू कर दिया। हालांकि शुरुआत में संक्रमण की गंभीरता को पूरी तरह नहीं जाना जा सका था, लेकिन रोग-अध्यन से समस्या की गंभीरता सामने आ गयी। दिसंबर 1999 के आंकड़े बताते हैं कि 36,72,144 जांच-मामलों में 92,312 एचआइवी के सकारात्मक मामले पाय गए। इसके साथ ही 1995 में किया गया पारिवारिक सर्विक्षण तमिलनाड राज्य में बढ़ रहे एड्स की जड़ों का इशारा किया। तमिलनाड राज्य एड्स नियंत्रण सोसाइटी की सफल रणनिति के कारण 1997 से लेकर अबतक राज्य में एड्स बहुत ही कम मामले देखे गए हैं।

भ्रष्ट एनजीओ-समर्थन का आरोप

एनजीओ-विरोधी मोर्चा का आरोप है कि एचआइवी/एड्स की जागृति के नाम तमिलनाड राज्य भ्रष्ट एनजीओ-समर्थन के मामले तीसरे नंबर पर है। यह एनजीओ राज्य सरकारों तथा राज्य एड्स नियंत्रण सोसाइटियों से पैसा तो लेती हैं पर काम शायद ही करती हैं। प्राप्त आंकड़ों के हिसाब से भ्रष्ट एनजीओ के टॉप फाइव गढ¸ उत्तर प्रदेश में 332 मेघालय में 323 तमिलनाड में 304 आन्ध्र प्रदेश में 287 और पंजाब में 223 एनजीओ शामिल हैं।
रुचि प्रजापति

रुचि प्रजापति को अन्य प्रजापतियों के समान ब्रह्मा जी ने अपने मानस पुत्र के रूप में रचा था। रुचि प्रजापति का विवाह स्वयंभुव मनु की प्रथम कन्या आकूति के साथ हुआ था। रुचि प्रजापति की पत्नी आकूति के गर्भ से एक पुत्र तथा एक कन्या का जन्म हुआ। रुचि प्रजापति के पुत्र को स्वयंभुव मनु ने ले लिया। रुचि प्रजापति की कन्या का नाम दक्षिणा था। दक्षिणा के रूप में आकूति के गर्भ से स्वयं देवी लक्ष्मी अवतरित हुईं थीं। दक्षिणा के युवा होने पर उसका विवाह भगवान विष्णु से कर दिया गया।
भारत इम्युनोलॉजिकल्स एंड बायोलॉजिकल्स कार्पोरेशन लिमिटेड, बुलन्दशहर

भारत इम्युनोलॉजिकल्स एंड बायोलॉजिकल्स कार्पोरेशन लिमिटेड (बिबकॉल) की स्थापना मार्च, 1989 में एक सार्वजनिक क्षेत्र की कम्पनी के रूप में गाँव चोला, जिला - बुलन्दशहर, उत्तरप्रदेश मे ओरल पोलियो वेक्सीन (ओ पी वी) तथा अन्य प्रतिरक्षात्मक सामग्री का उत्पादन करने के लिए की गई थी। यह एक अत्यंत आधुनिक विनिर्माण सुविधा है जो विश्व स्वास्थ्य संगठन द्वारा यथानिर्दिष्ट तथा यू एस संघीय मानकों के अनुसार अच्छी विनिर्माण प्रक्रिया (जीएमपी) का अनुसरण करती है।
कापा स्कोर्पाए तारा

अन्य भाषाओँ में

कापा स्कोर्पाए को "गिरटाब" (Girtab) के नाम से भी जाना जाता है, जो प्राचीन सुमेर सभ्यता में "बिच्छु" के लिए प्रयोग होने वाला शब्द है।

विवरण

पृथ्वी से एक दिखने वाले कापा स्कोर्पाए वास्तव में एक द्वितारा है, जिसका मुख्य तारा B1.5 III श्रेणी का एक दानव तारा है। यह एक बेटा सॅफ़ॅई परिवर्ती तारा भी है जिसकी चमक ऊपर-नीचे होती रहती है। यह और इसका साथी तारा हर १९५ दिनों में एक-दूसरे की एक परिक्रमा पूरी कर लेते हैं।
आहारीय मैग्नेशियम

मैग्नेशियम का एक भाग मानव-शरीर की प्रत्येक कोशिका में होता है। यह भाग अतिसूक्ष्म हो सकता है, किंतु महत्त्वपूर्ण अवश्य होता है। सम्पूर्ण शरीर में मैग्नेशियम की मात्रा ५० ग्राम से कम होती है। शरीर में कैल्शियम और विटामिन सी का संचालन, स्नायुओं और मांसपेशियों की उपयुक्त कार्यशीलता और एन्जाइमों, को सर्किय बनाने के लिये मैग्नेशियम आवश्यक है। कैल्शियम-मैग्नेशियम सन्तुलन में गड़बड़ी आने से स्नायु-तंत्र दुर्बल हो सकता है। इसीलिये फ़्रांस में कैंसर की अधिकता का मुख्य कारण स्थानीय मिट्टी में मैग्नेशियम का कम अंश पाया गया है। मैग्नेशियम के निम्न स्तरों और उच्च रक्तचाप में स्पष्ट अंतर्संबंध स्थापित हो चुका है। निम्न मैग्नेशियम स्तर से मधुमेह भी हो सकता है। यूरोलोजी जर्नल की एक रिर्पोट के अनुसार मैग्नेशियम और विटामिन बी६ गुर्दे और पित्ताशय की पथरी के खतरे को कम करने में प्रभावी थे। कठोर दैहिक व्यायाम शरीर के मैग्नेशियम की सुरक्षित निधि को क्षय कर देते है और संकुचन को कमजोर कर देते है। व्यायाम एवं शारीरिक मेहनत करने वाले लोगों को मैग्नेशियम सम्पूरकों की आवश्यकता है।
एक गिलास भारी जल मैग्नेशियम के लियें खाघ-संपूरक है। भारी जल में निरपवाद रूप से उच्च मैग्नेशियम का अंश होता है। भारी जल का प्रयोग करने वाले क्षेत्रों में हृदयाघात न्य़ूनतम होते हैं। इसके अन्य महत्वपूर्ण स्रोत है सम्पूर्ण अनाज, दाल, गिरीदार फ़ल, हरी पत्तीदार सब्जियां, डेरी उत्पाद और समुद्र से प्राप्त होने वाले आहार।